[{"text_idx": "#000000", "text": "Venemaa Euroopa julgeolekuarhitektuuri alustalade kallal"}, {"text_idx": "#000001", "text": "Praegu paneb Venemaa proovile La\u0308a\u0308ne u\u0308htsust ja olemasoleva julgeolekuarhitektuuri alustalasid Ukraina piiridel. See on ko\u0303ige na\u0308htavam, valjem ja ulatuslikum Venemaa laiemast globaalsest mo\u0303ju kasvatamise poliitikast. Sarnaselt No\u0303ukogude Liiduga otsib ja leiab Venemaa a\u0308pardunud riike, ebaseaduslikke rez\u030ciime ja huntasid, et neile tuge pakkudes oma mo\u0303jujo\u0303udu kasvatada kaugemates kantides kui vaid oma piiridel."}, {"text_idx": "#000003", "text": "Ukraina on Vladimir Putini teistest globaalsetest avantu\u0308u\u0308ridest erinev, talle endale va\u0308ga ta\u0308htis ja tema pa\u0308randit defineeriv ku\u0308simus. Ta on oma arusaamu ja seisukohti Ukraina riikluse ja rahvuse kohta selgesti va\u0308ljendanud alates kurikuulsast George W. Bushile 2008. aasta kohtumisel poetatud lausest: \u201eUkraina ei ole riik.\u201c"}, {"text_idx": "#000004", "text": "Putinile on ta\u0308htis minna ajalukku valitsejana, kes ei andnud Ukrainat a\u0308ra, vaid hoidis selle Venemaa mo\u0303jusfa\u0308a\u0308ris, osana mo\u0303ttelisest vene ruumist. 2014. aastal Krimmi annekteerides ja Ida-Ukrainas so\u0303da valla pa\u0308a\u0308stes Putin to\u0303ena\u0308oliselt ei osanud arvata, et oma tegevusega lu\u0308kkab ta Ukraina Venemaast tegelikult eemale. To\u0303stab ukrainlaste rahvustunde ja patriotismi tasemeni, kus ka muidu vene keelt ko\u0303nekeelena ra\u0308a\u0308kinud poliitikud ja muud avaliku elu tegelased esinevad nu\u0308u\u0308d ko\u0303ik meedias ukraina keeles. Seda, kas ka\u0308imasolev kampaania Ukraina piiridel on Putini meeleheitlik katse Ukrainat jo\u0303uga kinni hoida ning pu\u0308u\u0308da kirvemeetodil parandada vead, mis tehti Ukrainat ru\u0308nnates, na\u0308itab la\u0308hitulevik."}, {"text_idx": "#000005", "text": "2015. aasta su\u0308gisel osalesin kaitseva\u0308e juhatajana Berliinis konverentsil, kus olid jutuks nii Venemaa agressioon Ukraina vastu kui ka just siis Saksamaal ko\u0303ige pa\u0308evakajalisem teema \u2013 La\u0308his-Idast ja Po\u0303hja-Aafrikast la\u0308htuv migratsioonikriis. Koos minuga oli konverentsi esinejate seas ka mu hea Saksa kolleeg kindralleitnant Heinrich Brauss, kes oli sel ajal ametis NATO kaitsepoliitika eest vastutava asepeasekreta\u0308rina. Saalist ku\u0308situd ku\u0308simusele, kumb on Euroopale ohtlikum, kas lo\u0303unast vo\u0303i idast la\u0308htuv oht, vastas Brauss lakooniliselt, et lo\u0303unast la\u0308htuv oht on to\u0303sine, kuid idast la\u0308htuv eksistentsiaalne. Po\u0303hjuseks loomulikult Venemaa tuumarelvad."}, {"text_idx": "#000006", "text": "Putinile on ta\u0308htis minna ajalukku valitsejana, kes ei andnud Ukrainat a\u0308ra, vaid hoidis selle Venemaa mo\u0303jusfa\u0308a\u0308ris, osana mo\u0303ttelisest vene ruumist."}, {"text_idx": "#000007", "text": "Venemaa on tuumarelva infoso\u0303tta taas va\u0308ga tugevalt sisse toonud ja seda tuleb va\u0308ga to\u0303siselt vo\u0303tta. Kindlasti ei saa La\u0308a\u0308s lasta end Venemaa ra\u0308igest retoorikast heidutada, vaid peab igal juhul oma sammudega na\u0308itama, et n-o\u0308 globaalse koolikiusaja vastu seistakse u\u0308htse rindena."}, {"text_idx": "#000008", "text": "Mitmed sammud, na\u0308iteks liitlaste va\u0308ekontingendi suurendamist puudutavad otsused NATO idapiiridel, on selge so\u0303num Venemaale, et NATO ei ja\u0308ta oma positsioone, ei taandu oma kokkuleppeist. Seisab oma va\u0308a\u0308rtuste ja liitlaste kaitsel u\u0308htsena. Euroopa ja La\u0308a\u0308ne tegevus on seni olnud u\u0308hest ku\u0308ljest positiivseid tundeid tekitav, sest kiiresti ja koordineeritult on agressorile edastatud u\u0308ht ja sama so\u0303numit. Teisalt on na\u0308iteks saatkondade personali va\u0308hendamine, ajakirjanike kojukutsumine jms va\u0308ga kaheldava va\u0308a\u0308rtusega tegevus, sest ei kanna Ukrainat toetavat so\u0303numit. Ukrainas tuleks praegu nii palju kui vo\u0303imalik kohal olla, na\u0308idata oma toetust mitte vaid distantsilt, aga ka nii Kiievis kui ka Ida-Ukrainas."}, {"text_idx": "#000009", "text": "Julgeolekule Euroopas on viimane aeg hakata mo\u0303tlema realistlikult. Peale NATO on va\u0308ga ta\u0308htsad hoovad Euroopa Liidul, ja seda ka praktiliste va\u0308ljundite na\u0308ol. Paraku on ikka ja ja\u0308lle takistuseks tahtmatus kaitsekulutusteks piisavalt raha kasutada."}, {"text_idx": "#000010", "text": "Toon siin taas na\u0308itena ELi-NATO koosto\u0308o\u0308 n-o\u0308 lipuprojektina reklaamitud so\u0303jalise mobiilsuse projekti, mille kaudu tulnuks investeerida eelko\u0303ige la\u0308a\u0308ne-idasuunalisse taristusse, et vajadusel oleks kiiresti vo\u0303imalik va\u0308gesid liigutada nii, et maantee- ja raudteesillad tankide raskuse all kokku ei vajuks. 2021.\u20132027. aastaks kinnitatud ELi pikaajalises eelarveraamistikus nuditi see koosto\u0308o\u0308projekt a\u0308ra, to\u0303mmates kulusid maha mitu korda."}, {"text_idx": "#000013", "text": "Vene-poliitika kujundamine liitlaste seas no\u0303uab endiselt palju vaeva. Kui NATO riigid ei suuda so\u0303jast o\u0303ppida seda, et ka meie peame vo\u0303tma endale kohustuse vajadusel Ukraina eest surra, ja\u0308a\u0308b Euroopa u\u0308htsus u\u0308u\u0308rikeseks."}, {"text_idx": "#000015", "text": "24. veebruari varahommikuks oli selge, et Vladimir Putini ultimaatum La\u0308a\u0308nele oli ko\u0303igest pettemano\u0308o\u0308ver ning tegelik eesma\u0308rk on Ukraina riigi po\u0303rmustamine."}, {"text_idx": "#000017", "text": "USA vo\u0303i teiste riikide asi pole defineerida, kuidas Ukraina mo\u0303istab vo\u0303itu vo\u0303i so\u0303ja lo\u0303ppu. Ko\u0303rvalseisjad peavad hoolikalt so\u0303nu valima, enne kui hakkavad midagi u\u0308tlema inimestele, kes vo\u0303itlevad oma riigi eest, leiab USA suursaadik George P. Kent usutluses Diplomaatiale."}, {"text_idx": "#000019", "text": "Pole u\u0308htegi po\u0303hjust eeldada, et ajaloo ja\u0308tkumine 21. sajandil on tingimata va\u0308hem keeruline vo\u0303i va\u0308hem verine, kui ta oli 20. vo\u0303i 19. sajandil. Globaalse konkurentsiga toime tulemiseks tuleb tugevdada samameelsete riikide u\u0308hisrinnet nii po\u0303himo\u0303ttelistes ku\u0308simustes kui ka praktilise poliitika igapa\u0308evastes teemades, leiab va\u0308lisministeeriumi kantsler Jonatan Vseviov."}, {"text_idx": "#000021", "text": "Venemaa soov oli muuta NATO idatiib ning Soome ja Rootsi puhvertsooniks, kellele liitlaste so\u0303jaline kaitse ei laiene. Demokraatlik maailm peab seisma u\u0308heselt Ukraina selja taga ning valmistuma Venemaa maksimaalseks isoleerimiseks, sest ainult nii saame kindlustada kogu Euroopa julgeoleku."}, {"text_idx": "#000022", "text": "Venemaa sissetung Ukrainasse on kaasa toonud La\u0308a\u0308ne tahte taassu\u0308nni, kuid ettevaatamatu ja vastutustundetu oleks ja\u0308tta so\u0303jaga seotud to\u0308o\u0308 pooleli vo\u0303i venima."}, {"text_idx": "#000023", "text": "Kord kuus u\u0308levaade analu\u0308u\u0308sidest ja kommentaaridest ning Eesti va\u0308lis- ja julgeolekupoliitikast sinu e-postkasti."}, {"text_idx": "#000024", "text": "Diplomaatia mo\u0303testab Eesti va\u0308lis-, kaitse- ja julgeolekupoliitikat ning aitab su\u0308gavamalt mo\u0303ista maailmas toimuvat."}, {"text_idx": "#000025", "text": "Diplomaatia veebileht kasutab ku\u0308psiseid, et lehe sirvimine oleks mugavam ja isikupa\u0308rasem. Ta\u0308psem info meie privaatsustingimustes."}]